
Valmierā,
2026.gada 17.jūnijā
Nr.104/1-18

Pretendentam atklāta konkursa
“Būvniecības atkritumu pārstrādes
 iekārtu piegāde un uzstādīšana”, 
ID Nr. ZAAO/2026/24/l


Par piedāvājuma pārvērtēšanu un līguma slēgšanas tiesību piešķiršanu


Piedāvājumus Elektronisko iepirkumu sistēmā atklātam konkursam “Būvniecības atkritumu pārstrādes iekārtu piegāde un uzstādīšana”, ID Nr. ZAAO/2026/24/l, ir iesnieguši šādi pretendenti:
	Pretendents
	Finanšu piedāvājums, EUR

	SIA “Aktsiaselts Baltem Rīgas filiāle”
	519800.00

	SIA "TRAKTORIEM" 
	516000.00



Atbilstoši Publisko iepirkumu likumam un Iepirkuma nolikuma V.PIEDĀVĀJUMU VĒRTĒŠANA nodaļai, Iepirkumu komisija (turpmāk – Komisija) veica pretendentu iesniegto piedāvājumu vērtēšanu slēgtā sēdē. 
Komisija pārbauda piedāvājumu atbilstību iepirkuma procedūras dokumentos noteiktajām prasībām un izvēlas piedāvājumu saskaņā ar noteiktajiem piedāvājuma izvērtēšanas kritērijiem. 
Saskaņā ar Iepirkuma nolikuma 36.1.3. punktu Komisija ir tiesīga veikt kvalifikācijas atbilstības pārbaudi tikai tam pretendentam, kuram būtu piešķiramas līguma slēgšanas tiesības. Lai izvērtētu, kuram no pretendentiem būtu piešķiramas līguma slēgšanas tiesības, proti, kurš ir piedāvājums ar viszemāko cenu, atbilstoši Publisko iepirkumu likuma 41.panta devītajai daļai, Komisija pārbaudīja vai piedāvājumos nav aritmētisko kļūdu.
1. SIA “Aktsiaselts Baltem Rīgas filiāle”, reģistrācijas numurs 40103293000, piedāvājums atbilda Iepirkuma noformēšanas prasībām un aritmētiskās kļūdas finanšu piedāvājumā netika konstatētas.
2. SIA “TRAKTORIEM”, reģistrācijas numurs 40103871742, piedāvājums atbilda Iepirkuma noformēšanas prasībām un aritmētiskās kļūdas finanšu piedāvājumā netika konstatētas.
Saskaņā ar Iepirkuma nolikuma 2.10. punktu piedāvājuma izvēles kritērijs ir saimnieciski visizdevīgākais piedāvājums, kuru nosaka, ņemot vērā piedāvāto kopējo cenu. Lētāko finanšu piedāvājumu iesniedza pretendents SIA “TRAKTORIEM”, reģistrācijas numurs 40103871742. Saskaņā ar Iepirkuma nolikuma 36.1.5. punktu, Komisija veica kvalifikācijas pārbaudi, tehniskā piedāvājuma un finanšu piedāvājuma atbilstības pārbaudi pretendentam SIA “TRAKTORIEM”.
Piedāvājums atbilda izvirzītajām prasībām un Komisija par potenciālo uzvarētāju atzina SIA “TRAKTORIEM”, reģistrācijas numurs 40103871742.
Pamatojoties uz Sankciju likuma 11.1 pantu, Komisija pārbaudīja vai pretendentam SIA “TRAKTORIEM”, reģistrācijas numurs 40103871742, ir noteiktas nacionālās vai starptautiskās vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras var ietekmēt līguma izpildi. Pārbaude publiskajās datu bāzēs veikta 2026.gada 16.jūnijā. Komisija konstatēja, ka pretendentam SIA “TRAKTORIEM”, reģistrācijas numurs 40103871742, kā arī tā valdes vai padomes loceklim, patiesā labuma guvējam, pārstāvēttiesīgai personai vai prokūristam nav noteiktas (piemērotas) starptautiskās vai nacionālās sankcijas vai būtiskas finanšu tirgus intereses ietekmējošas Eiropas Savienības dalībvalsts vai Ziemeļatlantijas līguma organizācijas dalībvalsts sankcijas.
Saskaņā ar Publisko iepirkumu likuma 42. panta izslēgšanas nosacījumiem un atbilstoši 2017. gada 28. februāra Ministru kabineta noteikumiem Nr. 108 “Publisko elektronisko iepirkumu noteikumi”, Komisija pārbaudīja informāciju e-izziņu sistēmā - www.eis.gov.lv   (uz piedāvājumu iesniegšanas dienu 01.06.2026. un lēmuma pieņemšanas dienu 16.06.2026.) par potenciālo uzvarētāju SIA “TRAKTORIEM”, reģistrācijas numurs 40103871742, konstatējot, ka uz pretendentu neattiecas Publisko iepirkumu likuma 42. panta izslēgšanas nosacījumi.
Ņemot vērā visu iepriekš minēto un pamatojoties uz Publisko iepirkuma likuma 26.panta pirmo daļu, vienbalsīgi balsojot “Par”, Komisija, atklātā konkursā “Būvniecības atkritumu pārstrādes iekārtu piegāde un uzstādīšana”, ID Nr. ZAAO/2026/24/l, NOLĒMA: 
1. par uzvarētāju atzīt un līguma slēgšanas tiesības piešķirt SIA “TRAKTORIEM”, reģistrācijas numurs 40103871742, par piedāvāto līgumcenu EUR 516000.00 (pieci simti sešpadsmit tūkstoši eiro un 00 centi) bez PVN apmērā.

	Saskaņā ar Publisko iepirkumu likuma 68.panta otrās daļas 1.punktu, 10 dienu laikā pēc šīs informācijas nosūtīšanas dienas Jums ir tiesības iesniegt Iepirkumu uzraudzības birojam iesniegumu par iepirkuma procedūras pārkāpumiem.


Iepirkumu komisijas priekšsēdētāja                                                                   I.Šutka


DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

